《和子瞻雪浪斋》
宋代·苏辙

谪居杜老尝东屯，波涛绕屋知龙尊。
门前石岸立精铁，潮汐洗龙莓苔昏。
野人相望来水住，扁舟时过江西村。
窗中缟练舒眼界，枕上雷霆惊耳门。
不堪水怪妄欺客，欲借楚些时招魂。
人生出处固难料，流萍著水初无根。
旌旗旋逐金鼓发，蓑笠尚带风雨痕。
高斋雪浪卷苍石，北叟未见疑戏论。
激泉飞水行亦冻，穷边腊雪如翻盆。
一杯径醉万事足，江城气味犹应存。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。